સુરેન્દ્રનગર અને વઢવાણ શહેરમાં ગુરૂવારે મોડી સાંજે ભારે વરસાદ ખાબક્યો હતો. સતત એક કલાકમાં ૧ થી ૧.૫ ઈંચ વરસાદ પડતા અનેક વિસ્તારો પાણી-પાણી થઈ ગયા હતા. સુરેન્દ્રનગર, દૂધરેજ, રતનપર, જોરાવરનગર, વઢવાણ સહિતના અંતરિયાળ વિસ્તારોમાં વરસાદી પાણી જમા થયા હતા. અનેક સોસાયટીઓ અને ખેતરોમાં વરસાદી પાણી જમા થતા શહેરીજનો મુશ્કેલીમાં મુકાઈ ગયા હતા અને વરસાદી પાણીના નિકાલ માટે દોડધામ કરતા તંત્રને ફોનનો મારો શરૂ કર્યો હતો.